શીર્ષક: જસ્ટીન ટ્રુડો: એવા વડાપ્રધાન જેમની દીવાની છે વિશ્વભરની મહિલાઓ!\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પરિવાર સાથે તાજમહેલની મુલાકાતે આવેલા જસ્ટીન ટ્રુડો

ટ્રુડો ભારતના સાત દિવસના પ્રવાસ પર છે. શનિવારે તેઓ ભારત આવ્યા હતા.

જસ્ટીન ટ્રુડોની ગણના વિશ્વના સૌથી ચાર્મિંગ નેતાઓમાં થાય છે. 45 વર્ષની ઉંમરે તેમનું વ્યક્તિત્વ વિશ્વના અનેક લોકોને પ્રભાવિત કરી મૂકે છે. 

વિશ્વના પ્રભાવક નેતાઓમાં જસ્ટીન ટ્રુડોની ગણના થઈ રહી છે. તે જે દેશમાં જાય છે ત્યાં તેઓ લોકો અને રાજનેતાઓને પ્રભાવિત કરે છે.

જર્મનીના ચાન્સેલર એન્જેલા મર્કલ સાથે જસ્ટીન ટ્રુડો

ઉપરની તસવીરમાં જસ્ટીન ટ્રુડો જર્મનીનાં ચાન્સલર એન્જેલા મર્કેલ સાથે નજરે પડે છે.  

મર્કેલની આંખોને જરા ધ્યાનથી જુઓ તો તમને ખબર પડશે કે જસ્ટીનનો જાદુ ભલભલાને પોતાના પ્રશંસક બનાવી દે છે. 

ઇવાન્કા ટ્રમ્પ સાથે જસ્ટીન ટ્રુડો

થોડા સમય પહેલાં તેઓ અમેરિકાના પ્રવાસ પર ગયા હતા. તે સમયે અમેરિકાના રાષ્ટ્રપતિ ડોનાલ્ડ ટ્રમ્પની પુત્રી ઇવાન્કા પર તેમના વ્યક્તિત્વનો જાદુ જોઈ શકાય છે. 

ઇવાન્કાએ ખાસ કરીને જસ્ટીન ટ્રુડોની પાસેની ખુરશી પર જ બેસવાનું પસંદ કર્યું હતું. જસ્ટીન ટ્રુડોના પિતા પિયરે ઇલિયટ ટ્રુડો પણ કેનેડાના વડાપ્રધાન રહી ચૂક્યા છે. 

પરંતુ જસ્ટીનને રાજનીતિ વારસામાં મળી નથી. તેમણે તેમના પિતાના અવસાન બાદ રાજનીતિમાં પ્રવેશ કર્યો હતો. 

પહેલાં તેમણે કેનેડાના લોકો વચ્ચે પોતાનું આગવું સ્થાન પ્રાપ્ત કર્યું ત્યારબાદ વિશ્વના લોકો પર તેમની અસર જોવા મળી રહી છે. 

ઓબામા પરિવાર સાથે જસ્ટીન ટ્રુડો

તેમના પિતા બે કાર્યકાળમાં કુલ મળીને 15 વર્ષ સુધી કેનેડાના વડાપ્રધાન રહ્યા હતા. 

2000ની સાલમાં જસ્ટીન ટ્રુડોના પિતાનું અવસાન થયું અને તેના આઠ વર્ષ બાદ તેમણે રાજનીતિમાં પ્રવેશ કર્યો. ત્યારબાદ તે ઝડપથી કેનેડાના રાજકારણમાં પોતાની જગ્યા બનાવતા ગયા. 

આ તસવીરમાં મિશેલ ઓબામાના ચહેરાનો ભાવ દર્શાવે છે કે તેઓ જસ્ટીન ટ્રુડોથી પ્રભાવિત છે. 

બ્રિટનના શાહી પરિવાર સાથે જસ્ટીન ટ્રુડો

તેમના પિતાના અવસાન પર તેમણે જે શોક સંદેશ વાંચ્યો તે એટલો પસંદ કરવામાં આવ્યો હતો કે કેનેડાની બ્રૉડકાસ્ટિંગ સર્વિસ પર રોજ સેંકડો ફોન કોલ્સ આવતા હતા કે તેનું પુન:પ્રસારણ કરવામાં આવે.

ઉપરની તસવીરમાં બ્રિટનના શાહી પરિવારના સદસ્યો સાથે પ્રિન્સ વિલિયમ અને પ્રિન્સેસ કેટ મિડલ્ટનની સાથે જસ્ટીન ટ્રુડો જોવા મળી રહ્યા છે. 

બ્રિટિશ અભિનેત્રી એમા વૉટસન સાથે જસ્ટીન ટ્રુડો

તેઓ દુનિયાના એકમાત્ર વડાપ્રધાન છે જેમણે પોતાના હાથમાં ટેટ્ટુ કરાવ્યું છે. તેમને...